wickkiey/tamil-wikipedia-chunked huggingface dataset:
# உருசிய வரலாறு

## பண்டைக் காலம்

ஆகும்.]]பொ. ஊ. மு. 8-ஆம் நூற்றாண்டின் பிந்தைய பாதியில் தனைசு மற்றும் பனகோரியா ஆகிய இடங்களில் வணிக சந்தைகளுக்குள் செவ்வியல் நாகரிகத்தை கிரேக்க வணிகர்கள் கொண்டு வந்தனர். கேலோனுசு நகரமானது எரோடோட்டசுவால் எலோனி மற்றும் புதினி ஆகிய இனத்தவர்களால் பொ. ஊ. மு. சுமார் 500-ஆம் ஆண்டு வாக்கில் குடியமரப்பட்டிருந்த ஒரு பெரிய (ஐரோப்பாவின் மிகப் பெரிய) மணல் மற்றும் மற அரண்களைக் கொண்ட கிராடு (அரண்களைக் கொண்ட சிலாவியக் குடியிருப்பு) என்று விளக்கப்பட்டுள்ளது. பொ. ஊ. மு. 513-இல் அகாமனிசியப் பேரரசின் மன்னனான முதலாம் தாரா கருங்கடலைச் சுற்றியிருந்த பகுதியிலிருந்து சிதியாவுக்குள் (நவீன கால உக்குரைன்) ஓர் இராணுவப் படையெடுப்பைத் தொடங்கினார். தற்போது தொன் என்று அறியப்படும் தனைசு ஆற்றை இறுதியாக அடைந்தார்.  
பெரும்பாலும் மிலீட்டஸ் நகர-அரசைச் சேர்ந்த கிரேக்கர்கள் பொ. ஊ. மு. ஏழாம் மற்றும் ஆறாம் நூற்றாண்டுகளின் போது நவீன கால கிரிமியா மற்றும் அசோவ் கடலின் பெரும் பகுதிகளைக் குடியேற்றமாக்கினர். பொ. ஊ. மு. 480 வாக்கில் பாசுபர இராச்சியமாக இது இறுதியாக ஒன்றிணைக்கப்பட்டது. பொ. ஊ. மு. 107-இல் பெரிய பாந்துசு இராச்சியத்துக்குள் இணைத்துக் கொள்ளப்பட்டது. இந்த இராச்சியமானது இறுதியாக உரோமைக் குடியரசால் வெல்லப்பட்டது. பாசுபர இராச்சியமானது உரோமைப் பேரரசின் ஒரு துணை அரசாக உருவானது. பொ. ஊ. மு. இரண்டாம் நூற்றாண்டின் போது கோத்துகள் கருங்கடலுக்குப் புலம் பெயர்ந்தனர். பொ. ஊ. மு. மூன்றாம் மற்றும் நான்காம் நூற்றாண்டுகளில் பகுதியளவு-கதையான ஒய்யம் எனும் கோத்திய இராச்சியமானது தெற்கு உருசியாவில் ஊணர்களால் தாக்குதல் ஓட்டத்திற்கு உள்ளாகும் வரை நீடித்திருந்தது. பொ. ஊ. மு. மூன்றாம் மற்றும் ஆறாம் நூற்றாண்டுகளுக்கு இடையில் பாசுபர இராச்சியமானது நாடோடிகளின் வெற்றிகரமான அலை போன்ற படையெடுப்புகளால் திணறடிக்கப்பட்டது. ஐரோப்பாவுக்கு அடிக்கடி புலம் பெயரும் போர்க் குணம் கொண்ட பழங்குடியினங்கள் இதற்குத் தலைமை தாங்கின. ஊணர்களும், துருக்கிய அவார்களும் இப்பழங்குடியினங்களைச் சேர்ந்தவர்கள் ஆவர்.  
பொ. ஊ. மு. இரண்டாம் ஆயிரமாண்டில் காமா மற்றும் இருதிசு ஆறுகளுக்கு இடைப்பட்ட நிலப்பரப்புகளானவை ஆதி-உராலிய மொழி பேசிய மக்களுக்குத் தாயகமாக இருந்தது. தெற்கிலிருந்த ஆதி-இந்திய-ஐரோப்பிய மொழி பேசியவர்களுடன் இவர்கள் தொடர்பிலிருந்தனர். தெற்கு உராலியாவின் நவீன கால உக்கிரிய குடியிருப்புவாசிகளின் முன்னோர்கள் இந்த காட்டுப் பகுதியில் வாழ்ந்த மக்களாவர். பிற ஆய்வாளர்கள் காந்தி மக்கள் தெற்கு உரால் புல்வெளியில் தோன்றி வடக்கு நோக்கிப் புலம் பெயர்ந்து தங்களுடைய தற்போதைய அமைவிடத்திற்கு சுமார் பொ. ஊ. 500-ஆம் ஆண்டு வாக்கில் வந்தனர் என்று குறிப்பிடுகின்றனர்.  
ஒரு துருக்கிய மக்களான கசர்கள் எட்டாம் நூற்றாண்டு வரை காசுப்பியன் மற்றும் கருங்கடலுக்கு இடைப்பட்ட கீழ் வோல்கா வடிநிலத்தின் ஸ்டெப்பி புல்வெளிகளை ஆண்டு வந்தனர். தங்களது சட்டங்கள், சகிப்புத் தன்மை மற்றும் பல-இன பண்பாட்டிற்காக குறிப்பிடப்படும் இவர்கள் பால்டிக் பகுதி, மற்றும் பகுதாதுவில் மையத்தைக் கொண்டிருந்த முசுலிம் அப்பாசியக் கலீபகப் பேரரசுக்கு இடையிலான முதன்மையான வணிக இணைப்பாக இருந்தனர். கிழக்கு உரோமைப் பேரரசின் முக்கியமான கூட்டாளிகளாக இவர்கள் திகழ்ந்தனர். அரேபியக் கலீபகங்களுக்கு எதிராக வெற்றிகரமான ஒரு தொடர்ச்சியான போர்களில் இவர்கள் ஈடுபட்டிருந்தனர்.
# உருசிய வரலாறு

## தொடக்க வரலாறு

### தொடக்க சிலாவியர்

நவீன கால உருசியர்களின் முன்னோர்களில் சிலர் சிலாவியப் பழங்குடியினராக இருந்தனர். இவர்களின் உண்மையான தாயகமானது பிரிப்பெத்து சதுப்பு நிலங்கள் என்று சில அறிஞர்கள் கருதுகின்றனர். தொடக்க கால கிழக்கு சிலாவியர்கள் படிப்படியாக ஐரோப்பிய உருசியாவில் இரு அலைகளில் குடியமர்ந்தனர்: ஓர் அலையானது கீவிலிருந்து (தற்கால உக்குரைன்) தற்கால சுசுதால் மற்றும் முரோமை நோக்கியும், மற்றொரு அலையானது போலோத்சக்கிலிருந்து (தற்கால பெலருஸ்) வெலிக்கி நோவ்கோரோது நகரம் மற்றும் ரோசுதோவை நோக்கியும் புலம் பெயர்ந்தது.  
ஏழாம் நூற்றாண்டிலிருந்து மேற்கு உருசியாவின் மக்கள் தொகையில் பெரும்பாலான பகுதியினராக கிழக்கு சிலாவியர்கள் திகழ்ந்தனர். முரோமியர் மற்றும் மெஸ்சேரா போன்ற பூர்வீக பின்னிய மற்றும் பால்டிக் பழங்குடியினங்களை மெதுவாக வென்று இணைத்தனர்.  
825-850-ஆவது ஆண்டுகளிலிருந்தே நடு தினேப்பர் ஆற்றுக்கு வடக்கே ஓர் அரசியல் படிநிலை அமைப்பானது இருந்தது. அநேகமாக இதற்கு முந்தைய காலத்திலிருந்தே கூட இது இருந்திருக்கலாம் என்று கருதப்படுகிறது. பிராங்கிய நூலான *அன்னலேசு பெர்தினியானியில்* உண்மையில் குறிப்பிடப்பட்டுள்ளதன் படி சில ரோசுகள் (இப்பெயராலேயே இவர்கள் பைசாந்தியர்களால் அறியப்பட்டிருந்தனர்) பிராங்கிய மன்னன் பக்தியுடைய லூயிசின் அவைக்கு ஒரு பைசாந்திய தூதுக்குழுவுடன் சென்றனர். தங்களது தாயகத்துக்குத் திரும்புவதற்கு உதவி வேண்டினர். இவர்களது ஆட்சியாளர் கசர்களின் ஆட்சியாளருடையதை ஒத்த ஒரு பட்டத்தைக் கொண்டிருந்தார் (சகானுசு; ககான்). ஆனால், இருந்த போதிலும் இவர்கள் "சுவீடிய மக்களைச்" சேர்ந்தவராக தம்மைத் தாமே குறிப்பிட்டனர். எனினும், இந்த அரசியல் படிநிலை அமைப்புடன் தொடர்புடைய குறிப்பிடத்தகுந்த உண்மைகளானவை ஏராளமான முரண்பட்ட வரலாற்றுப் புரிதல்களுக்குக் காரணமாக அமைந்துள்ளது.
# உருசிய வரலாறு

## உருசிய ஜார் ஆட்சி (1547–1721)

### நான்காம் இவான்

மாசுகோவின் மாட்சி மிக்க இளவரசராக 1533 முதல் 1547 வரையிலும், பிறகு "அனைத்து உருசியர்களின் ஜார் மன்னராக" 1584-ஆம் ஆண்டில் இவரது இறப்பு வரையும் தொடர்ந்தார்.]]ஜார் மன்னரின் சர்வாதிகார அதிகாரங்களின் பெருக்கமானது நான்காம் இவானின் ஆட்சிக் காலத்தின் (1547–1584) போது ஓர் உச்சத்தை அடைந்தது. முடியரசரின் நிலையை அதற்கு முன்னர் இருந்திராத அளவுக்கு இவர் வலிமைப்படுத்தினார். உயர்குடியினரை தன்னுடைய விருப்பத்திற்கு இரக்கமற்ற வகையில் கீழ்படிய வைத்தார். வெறும் சிறிதளவு எதிர்ப்பைக் காட்டியோரையும் நாடு கடத்தினார் அல்லது மரண தண்டனைக்கு உட்படுத்தினார். செம்சுகி சோபோர் எனப்படும் முதல் உருசிய நிலக்கிழார் பிரதிநிதித்துவ அமைப்பை நிறுவினார். மதகுருமார்களின் செல்வாக்கைக் குறைத்தார். கிராமப்புற பகுதிகளில் உள்ளூர் அளவிலான சுய-மேலாண்மையை அறிமுகப்படுத்தினார். இசுதிரேல்ச்சி என்றழைக்கப்படும் முதல் வழக்கமான இராணுவத்தை உருசியாவில் இந்த ஜார் மன்னர் உருவாக்கினார்.  
பால்டிக் கடற்கரையின் கட்டுப்பாடு மற்றும் கடல் வாணிபத்திற்கான வழியைப் பெறுவதற்காக நடத்தப்பட்ட இவரது நீண்ட கால லிவோனியப் போரானது இறுதியில் ஒரு செலவினத்தை ஏற்படுத்திய தோல்வியென நிரூபணமானது. கசன், அசுதிரகான் மற்றும் சைபீரியா ஆகிய கானரசுகளை இணைக்க இவானால் முடிந்தது. வோல்கா மற்றும் உரால் மலைகள் வழியாக ஆசியாவிலிருந்து ஐரோப்பாவிற்குள் ஆக்ரோஷமான நாடோடிக் கூட்டங்களின் புலப்பெயர்வை இந்த வெற்றிகள் கடினமாக்கின. இந்த வெற்றிகளின் மூலமாக உருசியா ஒரு குறிப்பிடத்தக்க அளவுடைய முசுலிம் தாதர் மக்களைப் பெற்றது. பல இன மற்றும் பல நம்பிக்கைகளையுடைய ஓர் அரசாக உருவானது. இதே நேரம் வாக்கில், இசுதுரோகனோவ் வணிகக் குடும்பமானது உரல் மலைகளில் ஒரு திடமான இருப்பை நிறுவியது. சைபீரியாவைக் குடியேற்றமாக்க உருசிய கோசாக் மக்களைச் சேர்த்தது.  
, அசுதிரகான் மற்றும் கசன் கானரசுகள். இவரின் விரிவாக்கமானது வோல்கா ஆற்றின் ஒட்டு மொத்த நீளத்தின் நெடுகில் உருசிய சக்தியை நிறுவியது.]]
இவரது ஆட்சிக் காலத்தின் பிந்தைய பகுதியில் இவான் தனது ஆட்சிப் பரப்பை இரண்டாகப் பிரித்தார். *ஒப்ரிச்னினா* என்று அறியப்பட்ட பகுதியில் நிலக்கிழார் வர்க்கத்தை சேர்ந்தவர்களுக்கு எதிராக ஒரு தொடர்ச்சியான குருதி தோய்ந்த ஒழித்துக் கட்டல்களை இவானின் ஆதரவாளர்கள் நடத்தினர் (இளவரசர் ஆந்திரே குருப்சிகியின் துரோகத்திற்குப் பிறகு இவர்கள் நம்பிக்கை துரோகம் செய்திருக்கலாம் என்ற சந்தேகத்தின் அடிப்படையில்). 1570-ஆம் ஆண்டின் நோவ்கோரோது படு கொலையில் இது இறுதிக் கட்டத்தை எட்டியது. இராணுவ இழப்புகள், கொள்ளை நோய்கள் மற்றும் மோசமான அறுவடைகளுடன் இதுவும் சேர்ந்து உருசியாவை பலவீனமடையச் செய்தது. இந்நிலை காரணமாக நடு உருசியப் பகுதிகளை கிரிமிய தாதர்களால் சூறையாட முடிந்தது. அவர்கள் 1571-இல் மாசுகோவை எரித்துத் தரை மட்டமாக்கினர். எனினும், 1572-இல் உருசியர்கள் கிரிமிய தாதர் இராணுவத்தை மோலோதி யுத்தத்தில் தோற்கடித்தனர். *ஒப்ரிச்னினாவை* இவான் கைவிட்டார்.  
நான்காம் இவானின் ஆட்சிக் காலத்தின் முடிவில் போலந்து-லித்துவேனியா மற்றும் சுவீடிய இராணுவங்கள் உருசியாவிற்குள் ஒரு சக்தி வாய்ந்த தலையீட்டை நடத்தின. இதன் வடக்கு மற்றும் வடமேற்குப் பகுதிகளை அழிவுக்குட்படுத்தின.
# கொம்பு (உயிரியல்)

**கொம்பு** (Horn) என்பது இரட்டைக் குளம்புள்ள ஆடு, மாடு, மான் முதலிய விலங்குகளின் தலையிலிருந்து முளைக்கின்ற வளர்ச்சி ஆகும். இவை எண்ணிக்கையில் இணையான இரண்டாகவும், சிலவற்றுக்கு முன்னும் பின்னும் இரண்டாகவும், சிலவற்றுக்கு ஒன்றாகவும் இருக்கும். பல்வேறு விலங்குகளின் கொம்புகள் அனைத்தும் ஒத்த தன்மையை உடையவை அல்ல. அமைப்பிலும் வேதித் தன்மையிலும், பண்பிலும் வேறுபட்ட தன்மையைக் கொண்டிருக்கும்.
# கொம்பு (உயிரியல்)

## கொம்பு அமைப்பு

கொம்புகளில் பொதுவாக:  
- எலும்பு
- தோல்
- எலும்பு உள்ளுறிஞ்சப்படும் பாகம்
- எலும்பின் அடர்த்தியான பாகம்
- தோலின் மேலடுக்கு
- கொம்புப்பொருள்
ஆகியன காணப்படும். ஒரு சில இனங்களில் இவை வேறுபட்டும் இருக்கும்.
# கொம்பு (உயிரியல்)

## கொம்புள்ள சில விலங்குகள்

- மாடு
- மான்
- ஆடு
- காண்டாமிருகம்
# கொம்பு (உயிரியல்)

## மானின் கொம்புகள்

விலங்கியல் ஆய்வுகளின்படி மானின் தலையில் இருப்பது கொம்புகள் என்று கூறப்பட்டாலும், அவை எலும்புகளின் நீட்சியே ஆகும். தலையின் எலும்பு வெளியே நீண்டு வளரும் ஒரே விலங்கு மான் ஆகும். மானின் கொம்புகள், ஆண்டுதோறும் விழுந்து புதிதாக முளைக்கும். முதல் ஆண்டில் கிளை இல்லாமல் இருக்கும். பிறகு ஆண்டுதோறும் விழுந்து புதிய கிளைகளுடன் முளைக்கும். மானின் வயது அதிகமாகும்போது கிளைகளும் அதிகமாகும். கொம்பு விழுந்த மான் புதுக்கொம்புகள் முளைக்கும் வரை எதிரிகளின் பார்வையில்படாமல் காட்டில் மறைந்தே வாழும்.  
மானின் கொம்புகள் ஆண்டுதோறும் விழுந்து முளைத்தாலும் *ப்ரோங் ஹார்ன்* என்னும் மானின் கொம்புகள் பழைய கொம்புகள் இருக்கும்போதே, அதன் கீழிருந்து புதிய கொம்புகள் முளைக்கத்தொடங்கிவிடும். பழைய கொம்பு விழுந்தவுடன் புதிய கொம்பு வளர்ந்து வெளியே தெரியும். பொதுவாக ஆண்மானுக்கே கொம்பு உண்டு. ஆனால் பனிமான்களில் ஆண், பெண் இரண்டுக்கும் கொம்புகள் உண்டு. மான் இனத்தைச் சேர்ந்த *சேபில்* என்னும் விலங்கின் கொம்புகள் அரைவட்டமாக இருக்கும். *லெஸர் குடு* எனும் மானின் கொம்புகள் இரண்டு பக்கமும் ஒரே மாதிரி முறுக்கியபடி அமைப்புடன் காணப்படும். நான்கு கொம்புகள் உள்ள ஒரே விலங்கினம் *ஜீனஸ் டெட்ரா செரோஸ்* என்னும் மான் ஆகும். இதன் தலையின் உச்சியில் இரண்டும், நெற்றியில் இரண்டுமாக நான்கு கொம்புகள் காணப்படும்.
# கொம்பு (உயிரியல்)

## மானின் கொம்புகள்

### நீளம்

புள்ளிமானின் கொம்புகள் சுமார் 100 செ. மீ இருக்கும். *ஓரிக்ஸ்* என்ற மானின் கொம்புகள் 130.செ.மீ. வரை இருக்கும். அது தன் கூர்மையான கொம்புகளால் ஒரு சிங்கத்தைக் கூட குத்திக் கொன்றுவிடும். உலகின் மிகவும் அகலமான பெரிய கொம்புகளை உடையது *மூஸ்* எனும் மானினம் ஆகும். இதன் கொம்பு 190 செ.மீ நீளமும் 90 செ.மீ அகலம் வரையும் இருக்கும்.
# கொம்பு (உயிரியல்)

## மானின் கொம்புகள்

### கொம்புப் போர்

பொதுவாக மானின் கொம்புகள் தற்காப்பிற்காகப் பயன்படுகின்றன. ஆனால் சில சமயம் இதுவே ஆபத்தாகவும் முடிந்துவிடும். ஆண் கலைமான்களுக்குள் சண்டை ஏற்படும்போது, இரண்டு மான்களின் கொம்புகளும் பிரிக்க முடியாதபடி சிக்கிக் கொள்ளும்; இரை தின்ன முடியாமல், நீர் அருந்த முடியாமல் இரண்டும் பட்டினியால் இறக்க நேரிடுவதும் உண்டு.
# கொம்பு (உயிரியல்)

## ஆடுகளின் கொம்புகள்

ஆடுகளுக்கு பெரும்பாலும் இரண்டு கொம்புகள் காணப்படுகின்றன. சிலநேரம் ஆடுகள் நான்கு கொம்புகளுடன் அதிசயமாகப் பிறப்பதும் உண்டு. உருசியாவில் செர்பெஷ்தி, இந்தியாவின் குஜராத் ஆகிய இடங்களில் நான்கு கொம்புகளுடன் ஆடுகள் பிறந்ததாகக் கூறப்படுகிறது. *மார்கோ போலோ* என்ற செம்மறி ஆட்டின் கொம்புகள் திருகிக்கொண்டு அச்சமூட்டும் தோற்றத்துடம் இருக்கும். ஆடுகளில் பெரிய கொம்புகளை உடையது சைபீரியாவின் மலை ஆடு ஆகும்.
# கொம்பு (உயிரியல்)

## காண்டா மிருகம்

காண்டாமிருகத்தின் மூக்கின் நடுக்கோட்டில் ஒன்று அல்லது இரண்டு கொம்புகள் முளைக்கும். இதன் கொம்பு கெட்டியான *கெரடீன்* என்ற நார்ப்பொருளால் ஆனது. இதன் கொம்பு சுமார் 100 செ.மீ நீளம் வரை இருப்பதுண்டு. காண்டாமிருகத்தின் கொம்புகளின் எண்ணிக்கை அதன் இனத்திற்கேற்றவாறு மாறுபடும். ஒற்றைக் கொம்பு காண்டாமிருகம் இந்தியா, ஜாவா இனத்தைச் சேர்ந்ததாகும். ஆசியா கண்டத்திலும் சுமத்தரா ஆப்பிரிக்கா ஆகிய இடங்களிலும் இரட்டைக்கொம்பு காண்டாமிருகங்கள் காணப்படுகின்றன
# கொம்பு (உயிரியல்)

## ஒட்டகச் சிவிங்கி

ஒட்டகச் சிவிங்கிகளில் ஆணுக்கும் பெண்ணுக்கும் கொம்பு உண்டு. இதன் கொம்புகள் எலும்பு முடிச்சாகவும், மேலே தோல் மூடியும் இருக்கும். ஆனால் இதனைக் கொம்பின் வகையில் சேர்ப்பது இல்லை. இதன் கொம்புகளால் இதற்கு எந்தப் பயனும் இல்லை.
# கொம்பு (உயிரியல்)

## கொம்புகளின் பயன்கள்

### விலங்குகளுக்கு

கள்- ஆண், பெண் இரண்டும் கொம்புகளுடன்]]
பொதுவாக விலங்குகள் தங்களது எல்லை மற்றும் ஆதிக்கத்தை முடிவு செய்ய கொம்புகள் பயன்படுகின்றன. இனச்சேர்க்கைக்கு பெண் இனத்தைக் கவரவும் தங்கள் கொம்புகளைப் பயன்படுத்துகின்றன.பிற கொன்றுண்ணிகளிடம் இருந்து தங்களைத் தற்காத்துக் கொள்ளவும் சண்டையிடவும் கொம்புகள் உதவுகின்றன..
சவானாப் புல்வெளிகள் போன்ற திறந்த வாழ்விடங்களில் வாழும் உயரமான விலங்கினங்களில் பொதுவாக ஆணினத்தில் கொம்புகள் உள்ளன ஆனால் சில இனங்களில், பெண்ணினத்திற்கும் கொம்புகள் உள்ளன. தம்மை நீண்ட தூரம் வரை புலப்படுத்தவும், கொன்றுண்ணிகளிடமிருந்து தம்மை வேறுபடுத்தவும் இவை உதவுகின்றது என ஆய்வாளர்கள் கருதுகின்றனர்.
விலங்குகளின் கொம்புகள் மரத்துண்டு, பட்டை, வேர், மண் ஆகியவற்றை அகழ்ந்தெடுக்கவும் உதவும். கொம்புடன் உள்ள ஆண் விலங்கு பொதுவாக பெண் இனத்தைக் கவரவும் தனது எல்லைக்கு அதனை ஈர்க்கவும் தனது கொம்புகளைப் பயன்படுத்துகின்றது. சில சமயம் இக்கொம்புகள் உடல் வெப்பத்தினைச் சமன் செய்து குளிர்விப்பதற்கும் எலும்பு மைய இரத்த நாளங்களில் கொம்புகள் ஒரு ரேடியேட்டர் போலவும் செயல்படுகிறது.
# கொம்பு (உயிரியல்)

## கொம்புகளின் பயன்கள்

### மனிதர்களுக்கு

- மனிதர்கள் விலங்குகளின் கொம்புகளை வேட்டையாடி அதனை வீட்டில் அலங்காரப்பொருளாகப் பயன்படுத்துகின்றனர். இது வீரமாகக் கருதப்பட்டது. இது இவ்வினங்களின் அழிவிற்கு ஒரு காரணாமாகிறது.
- இது ஒரு இசைக்கருவியாகப் பயன்படுத்தப்படுகிறது. மதுக்கோப்பைகள் செய்யவும் பயன்படுகிறது.
- சீன மருத்துவத்தில் மருந்துப் பொருளாகவும், வெடிமருந்து தயாரிக்கவும் பயன்படுகிறது. கொம்பிலிருந்து ஒரு வித பசை தயாரிக்கப்படுகிறது.
- கொம்புகளிலிருந்து கெரட்டீன் எனும் பொருள் கிடைக்கிறது.
- கொம்புகளின் உறுதித் தன்மை காரணமாக கருவிகள் மற்றும் வீட்டு உபயோகப் பொருள்களான இருக்கைகள் முதலானவை செய்யவும் பயன்படுகிறது.
- மரத்தால் செய்யாப்படும் வில்லை விட மரம் மற்றும் கொம்புகளால் செய்யப்படும் விற்களில் ஆற்றல் அதிகமாகக் கிடைக்கும்.
- கொம்பு மற்றும் அதன் முனைகள் பல நூற்றாண்டுகளாக கைப்பிடிகள் மற்றும் கத்திகளின் கைப்பிடிகள் போன்ற ஆயுதங்கள் செய்யப் பயன்பட்டன. 19-ஆம் நூற்றாண்டில் இவை கைத்துப்பாக்கியில் பயன்படுத்தப் பட்டன.
- காண்டாமிருகத்தின் கொம்பிலிருந்து தயாரிக்கப்படும் கிண்ணத்திற்கு நஞ்சு முறிவாற்றல் இருப்பதாகக் கருதப்படுகிறது. எனவே, காண்டாமிருகத்தின் ஒரு கொம்பின் மதிப்பு, அதன் எடைக்கு 2மடங்கு தங்கம் என பதிப்பிடப்படுகிறது. ஆனால், இரசாயனப் பரிசோதனையில், அதன் கொம்புக்கு எவ்வித சக்தியும் கிடையாது எனக் கண்டறியப்பட்டுள்ளது.
# கொம்பு (உயிரியல்)

## படிமங்கள்

'கோகுலம்', மே-2012 இதழ்
# தேய்வழக்கு

**தேய்வழக்கு** *(Cliché)* என்பது மிக அதிகமான பயன்பாட்டினால் ஒன்று தனது உண்மையான பொருளை இழந்து விடுதல் அல்லது முன்னர் ஏற்படுத்திய உணர்வை ஏற்படுத்தத் தவறுதல் ஆகும். எழுத்து, பேச்சு, கலைநுட்பம் என எது மிக அதிகமாகப் பயன்படுத்தப்படுகிறதோ அதற்கு இந்த நிலை ஏற்படலாம்.  
தேய்வழக்குகளைத் தங்கள் எழுத்திலோ பேச்சிலோ பயன்படுத்துதல் பயன்படுத்துவோரின் அனுபவமின்மையைக் காட்டுவதாய்க் கருதப்படுகிறது.
# தேய்வழக்கு

## வெளியிணைப்பு

ஆங்கிலத் தேய்வழக்குகள் சிலவற்றின் பட்டியல்
# போலி வரலாறு

**போலிவரலாறு** என்பது ஆய்வு நெறிமுறைக்கு ஒவ்வாத அல்லது ஆதாரமற்ற தகவல்களை உணர்வுகளைத் தூண்டும் வகையில் வரலாறு என்ற பெயரில் தருவதாகும். இவற்றை உண்மையென்று ஒத்துக் கொண்டால் வரலாற்றுப் புத்தகங்களில் பெருமளவு மாறுதல் செய்ய நேரிடும்.
# போலி வரலாறு

## உதாரணங்கள்

- ஆரியர்கள் இந்தியாவைத் தாயகமாகக் கொண்டவர்கள் என்ற பரப்புரை
- லெமூரியா - குமரிக்கண்டம் பற்றிய கருதுகோள்கள்
- Chariots of the Gods? - அயற்கோளிலிருந்து வந்தோர் பிரமிடுகள் போன்றவற்றைக் கட்டினர் என்பன போன்ற கருத்துக்களைக் கூறும் எரிக் வான் டேனிகன் இயற்றிய நூல்
# சுத்தி (இந்து மதம்)

**சுத்தி** *(Shuddhi)* என்பது தூய்மைப்படுத்தல் எனப் பொருள்படும் வடமொழிச் சொல். சில வேளைகளில் இச் சொல் மதம் மாறினோர் மீண்டும் தாய் மதமான இந்து சமயத்துக்குத் திரும்புதலைக் குறிக்கவும் பயன்படுத்தப்படுகிறது.  
சுத்தி இயக்கம் ஆரிய சமாஜ நிறுவனர் தயானந்த சரசுவதியால் முன்னெடுக்கப்பட்டது. இந்து மக்கள் கட்சி போன்ற அமைப்புகள் தமிழ்நாட்டில் இதைச் செய்கின்றன.'
# எரிக் வான் டேனிகன்

**எரிக் ஆன்டன் பால் வான் டேனிகன்** *(Erich von Däniken)* சுவிட்சர்லாந்து நாட்டைச் சேர்ந்த ஒரு நூலாசிரியர். அயற்கோளிலிருந்து வந்தோர் மானிடப் பண்பாட்டில் மாற்றங்கள் விளைவித்தனர் என்பது போன்ற சர்ச்சைக்குரிய கருத்துக்களைத் தனது நூல்களின் மூலம் பலரறியச் செய்தவர் இவர்.  
தனது புத்தகங்கள் 32 மொழிகளில் மொழிபெயர்க்கப்பட்டுள்ளதாகவும் 63 மில்லியன் பிரதிகள் விற்றுள்ளதாகவும் டேனிகன் தெரிவித்திருந்தார்.  
இவரது கருத்துகள் அறிவியலாளர்களால் போலிவரலாறு என்று கருதப்பட்டு நிராகரிக்கரிக்கப்பட்டன.
# ஒழுகு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**ஒழுகு வண்ணம்** என்பது செய்யுளின் ஓசை ஒழுகுதல். ஒழுகுதல் என்பது ஆற்றில் நூர் ஒழுகுவது போல ஒழுகும் நடையோட்டம். இதனை யாற்றுநீர் பொருள்கோள் எனவும் கூறுவர்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
அம்ம வாழி தோழி காதலர்
இல்முன் பனிக்கும் இன்னா வாடையொடு
புன்கண் மாலை அன்பின்று கழிய
உய்யலள் இவளென உணரச் சொல்லி
சொல்லுநர்ப் பெறினே செய்ய வல்ல
இன்அளி இறந்த மன்னவர்
பொன்னணி நெடுந்தேர் பூண்ட மாவே.
</poem>
# ஒழுகு வண்ணம்

## இவற்றையும் காண்க

- வனப்பு
- வண்ணம்
# ஒரூஉ வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**ஒரூஉ வண்ணம்** என்பது செய்யுளின் தொடைவகையில் நிகழும் நடை. எதுகை, மோனை, இயைபு, முரண் என்னும் எந்தத் இல்லாமல் செந்தொடையாகி நடப்பது. ஒருவுதல் என்பது விலகுதல்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
தொடிநெகிழ்ந் தனவே கண்பசந் தனவே
யான்சென் றுரைப்பின் மாண்பின் றெவனோ
சொல்லாய் வாழி தோழி வரைய
முள்ளில் பொதுளிய பல்குரல் நெடுவெதிர்
பொங்குவரல் இளமழை துவைப்ப
மணிநிலா விரியும் குன்றுகிழ வோற்கே.
</poem>
# ஒரூஉ வண்ணம்

## இவற்றையும் காண்க

- வனப்பு
- வண்ணம்
# எண்ணு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**எண்ணு வண்ணம்** என்பது செய்யுளின் தொடைவகையில் நிகழும் நடை. பாடலில் சில பொருள்களை அடுக்கி இத்தனை என எண்ணிக் காட்டும்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
நிலம்நீர் வளிவிசும் பென்ற நான்கின்
அளப்பரியளயே
நாள்கோள் திங்கள் ஞாயிறு கனையழல்
ஐந்தொருங்கு புணர்ந்த விளக்கத்து அனையை
</poem>
# எண்ணு வண்ணம்

## இவற்றையும் காண்க

- வனப்பு
- வண்ணம்
# விக்கிப்பீடியா:Statistics/May 2012

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# அகைப்பு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**அகைப்பு வண்ணம்** என்பது செய்யுளின் நடையில் அறுபட்டு அறுபட்டு நடக்கும்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
தொடுத்த வேம்பின்மிசைத் துதைந்த போந்தை
அடைய அசைத்த ஆர்மலைப் பாட்டூர்
அண்ணல் என்போன் இயன்ற சேனை
முரசிரங்கும் தானையெதிர் முயன்ற
வெந்தருயிர் குருக்கும் வேலின் அன்னவன் ...
</poem>
# அகைப்பு வண்ணம்

## இவற்றையும் காண்க

- வனப்பு
- வண்ணம்
# ஏந்தல் வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**ஏந்தல் வண்ணம்** என்பது சொன்ன சொல்லே திரும்பத் திரும்ப வருமாறு செய்யுள் இயற்றுவது. இதனைச் சொற்பின் வருநிலை அணி, சொற்பொருள் பின்வருநிலை அணி எனக் குறிப்பிடுகிறோம்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
கூடுவார் கூடல்கள் கூடல் எனப்படா
கூடலுள் கூடலே கூடலும் – கூடல்
அரும்பிய முல்லை அரும்பவிழ் மாலை
பிரிவிற் பிரிவே பிரிவு.
</poem>
ஆணும் பெண்ணும் கூடுதலைக் கூடல் என்று சொல்லாதே. கூடல் நகரில் மக்கள் கூடுவதையே கூடல் என்று சொல். முல்லை மலரும் மாலை வேளையில் தலைவன் தலைவியைப் பிரிவதை மட்டுமே பிரிவு எனக் கொள்க. – என்பது இப்பாடலில் சொல்லப்பட்ட செய்தி.
# ஏந்தல் வண்ணம்

## இவற்றையும் காண்க

- வனப்பு
- வண்ணம்
# இதழ் (பிறப்புறுப்பு)

**பிறப்புறுப்பு இதழ்கள் ** (*labia*) என்பன பெண் பிறப்புறுப்பின் ஓர் உடற்கூற்று அமைப்புகளாகும். அவை பெண்குறிக்கு வெளிப்புறமாகத் தெரியும் முதன்மைவாய்ந்த பகுதிகளாகும். மனித இனத்தில் இவை இரு இணையாக உள்ளன: ஓரிணை வெளி இதழ்கள் அல்லது மேல் இதழ்கள் (*லாபியா மேஜரா*) பெருத்தும், கொழுத்தும் அமைந்திருப்பவை. மற்றொரிணை உள் இதழ்கள் அல்லது கீழ் இதழ்கள் (*லாபியா மைனரா*) வெளி இதழ்களினுள் மறைக்கப்பட்ட தோல் மடிப்புக்களாலானவை. இவ்விதழ்கள் பெண்குறிக் காம்பையும், யோனியின் துளைகளையும், சிறுநீர்வழியையும் சுற்றிச்சூழ்ந்தமைந்து பாதுகாக்கிறன.
# இதழ் (பிறப்புறுப்பு)

## சொற்பிறப்பு

*லாபியம்* (பன்மை: *லாபியா*) என்பது இலத்தீன் மொழிச் சொல். அஃது "உதடு" எனப் பொருள்படும். மனித உதடு போல் இவை தோற்றம் கொண்டுள்ளதால் இவ்வாறு அழைக்கப்படுகின்றன. ஆகவே, இவற்றைத் தமிழ் மொழியில் *பிறப்புறுப்பு இதழ்கள்* எனக்கூறப்படுகின்றன.
# இதழ் (பிறப்புறுப்பு)

## உடற்கூற்றியல்

### பன்முகத்தன்மை

கீழிதழ்களின் நிறம், அளவு, நீளம், வடிவம் ஆகியவை ஒவ்வொரு பெணிடமிருந்து பரவலாக மாறுபட்டு அமைந்திருப்பன. இவை சிலப் பெண்ணிடம் ஏறக்குறைய இல்லா நிலையிலும், மற்ற சிலரிடம் சதைப்பற்றி முனைப்பாகத் தெரிகின்ற நிலையிலும் அமைந்திருக்கக்கூடும். இவை ஒவ்வொருவரிடமும் இளஞ்சிவப்பு நிறத்திலிருந்து பழுப்புக் கருப்பு நிற வரையிலும், இழையமைப்பு மெல்லிழைந்தும் சுரள் மடிப்புகள் வாய்ந்தும் வேறுபட்டு அமைந்திருப்பன.
# இதழ் (பிறப்புறுப்பு)

## காமக்கிளர்ச்சியும் எதிர்செயலும்

காணப்படுகின்றன.]]
பிறப்பிதழ்கள் ஒரு பெண்ணிற்குரிய காமவுணர்ச்சி வலையங்களில் ஒன்றாகும். கீழிதழ்கள் காமவுணர்ச்சிக்கு எதிர்குறிப்பு அளிப்பன, இவற்றின் உணர்திறன் பெண்களுக்கிடையில் மிகவும் வேறுபடுகின்றன. உணர்ச்சி மிகுதியால் சிலப்பெண்ணிடம் மென்மையான தொடுதலுக்குத்தவிர மற்றவைக்கு இதமின்றி இருக்கும். அப்படி இருக்கையில், சிலப்பெண்ணிடம் தூண்டுதல் காமத்தை வெளிப்படுத்தாமலும் இருக்கும். தன்னின்பம் மூலமாகவும், தன்னிணையுடன் வாய்வழியும், விரல் கொண்டு தொட்டும் பாலுறவு கொள்வதன் மூலமாகவும் இதழ்கள் பாலுணர்ச்சித் தூண்டுதலடையும். கீழிதழ்களை அசைவிப்பதால், மிகவுணர்ச்சியுடைய பெண்குறிக் காம்பு தூண்டுதலடையும்.  
பாலியல் விழிப்புணர்ச்சியின் போது, மேலிதழ்களின் மிகுதியான குருதி ஓட்டத்தால் வீங்குகின்றன பிறகு அவை சமநிலைக்கு யோனி சற்றுத்திறந்து திரும்புகின்றன. கீழிதழ்கள் குருதியோட்டத்தால் விரிவடைவதால், அவற்றின் குறுக்களவு இரண்டு முதல் மூன்று மடங்கு வரை விரிவடைந்து, கருத்தோ சிவந்தோ காணப்படுகின்றன. சூல், பிள்ளைப் பேறு ஆகியவற்றை அடைவதால் இனப்பெருக்கவுறுப்புக் குருதி நாளங்கள் வளர்ச்சியடைகின்றன. அத்தகைய பெண்களுக்கு மேலிதழ்களும், கீழிதழ்களும் விரைந்து விரிவடையக்கூடும்.  
பாலியல் தூண்டல் காலத்திற்குப்பிறகு, கீழ்ழிதழ்கள் 30 விநாடிகள் முதல் 3 நிமிடங்கள் வரை குருதியால் மென்மேலும் விரிவடைந்தும், மென்மேலும் சிவந்தும் புணர்ச்சிப் பரவசநிலைக்கு முன்னர் காணப்படும். இத்தகைய காலத்தில், பிள்ளைப்பேறு அடைந்த பெண்களின் கீழிதழ்கள் குறிப்பாக வீங்கியும், கருஞ்சிவந்தும் காணப்படலாம். தொடர்ந்து தூண்டுதல் புணர்ச்சிப் பரவசநிலைக்கு வழிவகுக்கும், இதனால் ஏற்பட்ட சுருக்கங்கள் மேலிதழ்களிலும், கீழிதழ்களிலும், பெண்குறிக் காம்பிலும், யோனியின் மற்ற பகுதிகளிலும் செயலறு நிலையிலுள்ள குருதியை அகற்றுவதற்கு உதவுதன் மூலம் இன்பக் காமக்கிளர்ச்சி ஏற்படுத்துகின்றன.  
புணர்ச்சிப் பரவசநிலையைத் தொடர்ந்தோ, ஒரு பெண்ணுக்குக் காமவிழிப்புணர்ச்சி நீளாமல் தொடர்ந்தோ இருப்பின் இதழ்கள் கிளர்ச்சியற்ற நிலைக்குத் திரும்புகின்றன. கீழிதழ்கள் இரண்டு நிமிடங்களில் அதன் இயல்பு நிறத்திற்கு திரும்புகின்றன, ஐந்து நிமிடங்கள் முதல் பத்து நிமிடங்களுக்குள் அவற்றின் குருதி வீக்கமும் மறைவுறும். மேலிதழ்கள் கிளர்ச்சியற்ற நிலைக்குத் திரும்ப கிட்டத்தட்ட ஒரு மணிநேரமாகும்.
# சண்முகசுந்தரி

**சண்முகசுந்தரி** (இறப்பு: மே 1, 2012, அகவை: 75), ஒரு தமிழ் நடிகை. இவர் பின்னணி பாடகியும், நடிகையுமான டி.கே.கலாவின் தாயார். எம். ஜி. ஆர், சிவாஜி கணேசன், ஜெமினி கணேசன் உள்ளிட்ட நடிகர்களுடன் நடித்தவர் நடிகை சண்முகசுந்தரி.
# சண்முகசுந்தரி

## திரைவாழ்க்கை

தன்னுடைய ஐந்தாம் அகவையில் இருந்து, நாடகங்களில் நடித்து வந்துள்ளார். சுமார் 45 வருடங்களுக்கு மேல் சினிமாவில் நடித்துக் கொண்டிருந்தார். இதுவரையிலும் 750க்கும் மேற்பட்ட படங்களில் நடித்துள்ளார். ஏராளமான படங்களுக்கு *டப்பிங்* எனப்படும் பின்னணி குரலும் கொடுத்துள்ளார்.
# சண்முகசுந்தரி

## திரைவாழ்க்கை

### குறிப்பிடத்தக்க படங்கள்

இவர் எம்.ஜி.ஆருடன் *இதயக்கனி*, *நீரும் நெருப்பும்*, *கண்ணன் என் காதலன்*, *என் அண்ணன்* போன்ற படங்களில் நடித்துள்ளார்.
சிவாஜியுடன் *லட்சுமி கல்யாணம்*,*வடிவுக்கு வளைகாப்பு* படங்களிலும், ஜெமினியுடன் *மாலதி* படத்திலும் நடித்துள்ளார்.
# சண்முகசுந்தரி

## திரைவாழ்க்கை

### விருதுகள்

இவர் நாடகம் மற்றும் திரைத்துறையில் சிறந்து விளங்கியதற்காக, தமிழக அரசின் கலைமாமணி விருதை பெற்றுள்ளார்.
# சண்முகசுந்தரி

## நகைச்சுவை

நடிகர் வடிவேலுவுக்கு நிறைய படங்களில் அம்மாவாகவும் நடித்துள்ளார். அதிலும் குறிப்பாக *மிடில் க்ளாஸ் மாதவன்* படத்தில் வடிவேலு குடித்துவிட்டு, சண்முகசுந்தரியை பார்த்து பேசும் அது வேற வாய்... இதுநாற வாய் என்ற நகைச்சுவை மிகவும் பிரபல்யம்.
# சண்முகசுந்தரி

## குடும்பம்

சண்முகசுந்தரிக்கு டி.கே.கலா, நீலா, மாலா, மீனா, செல்வி என்ற 5 மகள்கள் உள்ளனர். இவர்களில் டி.கே.கலா சினிமாவில் பின்னணி பாடகியாகவும், நடிகையாகவும் இருக்கிறார் என்பது குறிப்பிடத்தக்கது.
# சண்முகசுந்தரி

## மரணம்

2012 ஆம் ஆண்டு மே 1-ம் திகதி அதிகாலை 4.30 மணிக்கு உடல்நலக்குறைவால் பாதிக்கப்பட்டு இருந்த சண்முகசுந்தரி மரணம் அடைந்தார்.
# சண்முகசுந்தரி

## திரைப்படங்கள்

*இதுவொரு முழுமையான பட்டியல் அல்ல.*
| 1962 | வடிவுக்கு வளைகாப்பு |  |
| --- | --- | --- |
| 1968 | கண்ணன் என் காதலன் |  |
| 1968 | லட்சுமி கல்யாணம் |  |
| 1968 | தில்லானா மோகனாம்பாள் |  |
| 1969 | அடிமைப் பெண் |  |
| 1970 | தரிசனம் |  |
| 1970 | என் அண்ணன் |  |
| 1971 | நீரும் நெருப்பும் |  |
| 1971 | பாபு |  |
| 1972 | குறத்தி மகன் |  |
| 1973 | மணிப்பயல் |  |
| 1975 | இதயக்கனி |  |
| 1976 | ஊருக்கு உழைப்பவன் |  |
| 1977 | நவரத்தினம் (திரைப்படம்) |  |
| 1978 | சக்கைப்போடு போடு ராஜா |  |
| 1988 | நெத்தி அடி |  |
| 1991 | நான் புடிச்ச மாப்பிள்ளை |  |
| 1992 | அபிராமி |  |
| 1992 | டிராவிட் அங்கில் |  |
| 1992 | ஒண்ணா இருக்க கத்துக்கணும் |  |
| 1993 | நல்லதே நடக்கும் |  |
| 1993 | புருஷ லட்சணம் |  |
| 1994 | மகாநதி |  |
| 1994 | அத்த மக ரத்தினமே |  |
| 1994 | சின்ன மேடம் |  |
| 1994 | மனசு ரெண்டும் புதுசு |  |
| 1994 | சீமான் |  |
| 1994 | வா மகளே வா |  |
| 1994 | வரவு எட்டணா செலவு பத்தணா |  |
| 1995 | நான் பெத்த மகனே |  |
| 1995 | அவதாரம் |  |
| 1995 | தமிழச்சி |  |
| 1996 | பரம்பரை |  |
| 1996 | வாரார் சண்டியர் |  |
| 1996 | வாழ்க ஜனநாயகம் |  |
| 1996 | காலம் மாறிப் போச்சு |  |
| 1996 | செல்வா |  |
| 1997 | வாழ்க ஜனநாயகம் |  |
| 1997 | பொங்கலோ பொங்கல் |  |
| 1997 | வாசுகி |  |
| 1997 | புதுக்குடித்தனம் |  |
| 2001 | மிடில் கிளாஸ் மாதவன் |  |
| 2001 | நினைக்காத நாளில்லை |  |
| 2001 | ஆண்டான் அடிமை |  |
| 2001 | சிகாமணி ரமாமணி |  |
| 2003 | ஜூலி கணபதி |  |
| 2003 | வின்னர் | } |
# பல்லுறுப்புக்கோவை

கணிதத்தில் ஒரு **பல்லுறுப்புக்கோவை** (*Polynomial*) என்பது மாறிகள், மாறிலிகள், எண்கெழுக்களைக் கூட்டல், கழித்தல், பெருக்கல், எதிரெண்ணில்லா முழு எண் அடுக்கேற்றம் ஆகிய கணிதச் செயல்களால் குறியிணைக்கப்பட்ட, முடிவுறு எண்ணிக்கையிலான உறுப்புகளைக் கொண்டதொரு கோவையாகும். எடுத்துக்காட்டாக, என்பது ஒரு பல்லுறுப்புக்கோவை; ஆனால், ஒரு பல்லுறுப்புக்கோவை அன்று. ஏனென்றால், அதன் இரண்டாவது உறுப்பில் மாறியால் வகுத்தலும் மூன்றாவது உறுப்பில் பின்ன எண் அடுக்கும் வருகின்றன.  
*பல* எனப் பொருள்தரும் கிரேக்க மொழிச் சொல்லான *poly* மற்றும் இடைக்கால இலத்தீன் மொழிச் சொல்லான *binomium* ("binomial") ஆகியவற்றிலிருந்து உருவானது பல்லுறுப்புக்கோவையின் ஆங்கிலச் சொல் *polynomial*. லத்தீன் மொழியில் இச்சொல் பிரெஞ்சுக் கணிதவியலாளர் பிரான்சிஸ்கா வியேடாவால் (Franciscus Vieta) அறிமுகப்படுத்தப்பட்டது. பல்லுறுப்புக்கோவைகள், பல்லுறுப்புக்கோவைச் சமன்பாடுகளாகவும் பல்லுறுப்புக்கோவைச் சார்புகளாகவும் கணிதத்திலும் அறிவியலிலும் பயன்படுகின்றன.
# பல்லுறுப்புக்கோவை

## கண்ணோட்டம்

ஒரு பல்லுறுப்புக்கோவை பூச்சியமாகவோ ஒன்றுக்கு மேற்பட்ட பூச்சியமற்ற உறுப்புகளின் கூடுதலாகவோ இருக்கலாம். பல்லுறுப்புக்கோவையிலுள்ள உறுப்புகளின் எண்ணிக்கை முடிவுறு எண்ணாகவே இருக்கும். ஒவ்வொரு உறுப்பும் மாறிலி எனப்படும் எண்ணால் பெருக்கப்பட்ட மாறிகளைக் (மதிப்பு தீர்மானிக்க முடியாதவை]]) கொண்டிருக்கும். ஒரு உறுப்பிலுள்ள மாறிகளின் எண்ணிக்கையும் முடிவுறு எண்ணாகவே இருக்கும். ஒரு உறுப்பிலுள்ள ஒவ்வொரு மாறியும் ஒரு இயல் எண் அடுக்கினைக் கொண்டிருக்கும். மாறியின் அடுக்கு, அந்த *மாறியின் படி* எனவும் ஒரு *உறுப்பின் படி* அதிலுள்ள அனைத்து மாறிகளின் படிகளின் கூடுதலாகவும், *கோவையின் படி* அக்கோவையிலுள்ள உறுப்புகளிலேயே மிகப்பெரிய படி கொண்ட உறுப்பின் படியாகவும் கொள்ளப்படுகிறது. , என்பதால் அடுக்கு எழுதப்படாமல் உள்ள மாறியின் படி 1. மாறிகளே இல்லாமலுள்ள உறுப்பு *மாறிலி* அல்லது *மாறிலி உறுப்பு* எனப்படும். பூச்சியமற்ற மாறிலி உறுப்பின் படி 0. ஒரு உறுப்பில் மாறியைப் பெருக்கினதாக அமைந்த எண் (மாறிலி) அந்த உறுப்பின் கெழு என அழைக்கப்படும். ஒரு பல்லுறுப்புக்கோவையின் உறுப்புகளின் கெழுக்கள் ஒரு குறிப்பிட்ட எண் கணத்தைச் சேர்ந்தவையாக இருக்கலாம். மெய்யெண்களைக் கெழுக்களாகக் கொண்ட பல்லுறுப்புக்கோவை, மெய்யெண்கள் மீதான பல்லுறுப்புக்கோவை எனப்படும். முழு எண் கெழுக்கள் கொண்ட பல்லுறுப்புக்கோவைகளும் கலப்பெண் கெழுக்கள் கொண்ட பல்லுறுப்புக்கோவைகளும் உள்ளன.  
எடுத்துக்காட்டு:  
: <math> -5x^2y\,</math> என்பது ஒரு உறுப்பு.
:கெழு: –5,
:மாறிகள்: *x* , *y*,
:மாறி *x* -ன் படி 2; மாறி *y* -ன் படி 1.
:இவ்வுறுப்பின் படி: 2 + 1 = 3.  
இதேபோன்ற உறுப்புகள் பல சேர்ந்ததே ஒரு பல்லுறுப்புக்கோவை.  
எடுத்துக்காட்டு:  
:<math>\underbrace{_\,3x^2}_{\begin{smallmatrix}\mathrm{term}\\\mathrm{1}\end{smallmatrix}} \underbrace{-_\,5x}_{\begin{smallmatrix}\mathrm{term}\\\mathrm{2}\end{smallmatrix}} \underbrace{+_\,4}_{\begin{smallmatrix}\mathrm{term}\\\mathrm{3}\end{smallmatrix}}. </math>  
இப்பல்லுறுப்புக்கோவையில் மூன்று உறுப்புகள் உள்ளன.  
;பல்லுறுப்புக்கோவையின் படி  
முதல் உறுப்பின் படி 2; இரண்டாம் உறுப்பின் படி 1; மூன்றாம் உறுப்பின் படி 0. எனவே இப் பல்லுறுப்புக்கோவையின் படி 2.  
;கெழு  
முதல் உறுப்பின் கெழு 3; இரண்டாம் உறுப்பின் கெழு ; மூன்றாம் உறுப்பு மாறிலி உறுப்பு.  
கூட்டலின் பரிமாற்றுப் பண்பின்படி ஒரு பல்லுறுப்புக்கோவையின் உறுப்புகளை நமக்குத் தேவையான வரிசைப்படி எழுத முடியும். ஒரு மாறியில் அமைந்த பல்லுறுப்புக்கோவையின் உறுப்புகள் அவ்வுறுப்புகளின் படிகளின் ஏறு வரிசை அல்லது இறங்கு வரிசையில் எழுதப்படுகின்றன. மேலே தரப்பட்டுள்ள பல்லுறுப்புக்கோவை, மாறி *x* -ன் படிகளின் இறங்கு வரிசையில் எழுதப்பட்டுள்ளது.
# பல்லுறுப்புக்கோவை

## கண்ணோட்டம்

### ஒத்த உறுப்புகள்

ஒரே மாறிகளில் சமமான அடுக்குகளை உடைய உறுப்புகள் ஒத்த உறுப்புகள் எனப்படும். இரண்டு ஒத்த உறுப்புகளைப் பங்கீட்டு விதியைப் பயன்படுத்தி ஒரே உறுப்பாகச் சுருக்க முடியும். புது உறுப்பின் கெழு பழைய இரு உறுப்புகளின் கூட்டலாக அமையும்.  
எடுத்துக்காட்டு:
- <math>3x^2,</math> <math>4x^2</math>
:<math>(3x^2) + (4x^2) = (3+4)x^2 = 7x^2</math>  
- :<math>2xy,</math> <math>-3xy</math>
:<math>(2xy) + (-3xy) = (2-3)xy = xy</math>  
- :<math>9x^2y,</math> <math>x^2y</math>
:<math>(9x^2y) + (x^2y) = (9+1)x^2 = 10x^2y</math>  
- :<math>2xy^2</math> :<math>5xy^2</math>.....
:<math>(2xy^2) + (5xy^2) = (2+5)x^2 = 7xy^2</math>
# பல்லுறுப்புக்கோவை

## கண்ணோட்டம்

### கூட்டல்

இரு பல்லுறுப்புக்கோவைகளைக் கூட்டலும் ஒரு பல்லுறுப்புக்கோவையாகவே இருக்கும். கூட்டலின் போது அவற்றிலுள்ள ஒத்த உறுப்புக்கள் பங்கீட்டுப் பண்பின் படி ஒரே உறுப்பாகச் சுருக்கப்படுகின்றன. ஏனைய உறுப்புகள் உள்ளபடியே இணைக்கப்படுகின்றன.  
:<math>P=3x^2-2x+5xy-2 \,</math>
:<math>Q=-3x^2+3x+4y^2+8 \, ,</math> என்ற இரு பல்லுறுப்புக்கோவைகளின் கூட்டல்:  
:<math>P+Q=3x^2-2x+5xy-2-3x^2+3x+4y^2+8 \,,</math>  
:<math>P+Q=x+5xy+4y^2+6 \,.</math>
# பல்லுறுப்புக்கோவை

## கண்ணோட்டம்

### பெருக்கல்

இரு பல்லுறுப்புக்கோவைகளின் பெருக்கற்பலன் ஒரு பல்லுறுப்புக்கோவையாக அமையும்.  
:<math>{\color{BrickRed}P 2x + 3y + 5} </math>
:<math>{\color{RoyalBlue}Q 2x + 5y + xy + 1}, </math>  
:<math>\begin{array}{rccrcrcrcr}
{\color{BrickRed}P}{\color{RoyalBlue}Q}&&&({\color{BrickRed}2x}\cdot{\color{RoyalBlue}2x})
&+&({\color{BrickRed}2x}\cdot{\color{RoyalBlue}5y})&+&({\color{BrickRed}2x}\cdot {\color{RoyalBlue}xy})&+&({\color{BrickRed}2x}\cdot{\color{RoyalBlue}1})
\\&&+&({\color{BrickRed}3y}\cdot{\color{RoyalBlue}2x})&+&({\color{BrickRed}3y}\cdot{\color{RoyalBlue}5y})&+&({\color{BrickRed}3y}\cdot {\color{RoyalBlue}xy})&+&
({\color{BrickRed}3y}\cdot{\color{RoyalBlue}1})
\\&&+&({\color{BrickRed}5}\cdot{\color{RoyalBlue}2x})&+&({\color{BrickRed}5}\cdot{\color{RoyalBlue}5y})&+&
({\color{BrickRed}5}\cdot {\color{RoyalBlue}xy})&+&({\color{BrickRed}5}\cdot{\color{RoyalBlue}1})
\end{array}</math>
:<math>PQ=4x^2+21xy+2x^2y+12x+15y^2+3xy^2+28y+5 \,.</math>
# பல்லுறுப்புக்கோவை

## கண்ணோட்டம்

### மாற்று வடிவங்கள்

- பொதுவாக கூட்டல், கழித்தல், பெருக்கல் மற்றும் மாறிலிகளின் எதிரெண்ணிலா முழு எண் அடுக்கேற்றம் ஆகிய செயல்களை மட்டும் கொண்டு மாறிகள், மாறிலிகள் இணைக்கப்பட்டதொரு கோவை ஒரு பல்லுறுப்புக்கோவையாகும். அத்தகைய கோவையை, உறுப்புகளின் கூடுதலாக எழுதலாம்.  
எடுத்துக்காட்டாக, (*x*&nbsp;+&nbsp;1)<sup>3</sup> ஒரு பல்லுறுப்புக்கோவை; இதன் திட்ட வடிவம்: &nbsp;*x*<sup>3</sup>&nbsp;+&nbsp;3*x*<sup>2</sup>&nbsp;+&nbsp;3*x*&nbsp;+&nbsp;1.  
- ஒரு பல்லுறுப்புக்கோவையை மற்றொரு பல்லுறுப்புக்கோவையால் வகுக்கக் கிடைப்பது பல்லுறுப்புக்கோவை அல்ல. இந்த வகுத்தலால் ஒரு ஈவும் மீதியும் கிடைக்கின்றன. தொகுதியும் பகுதியும் பல்லுறுப்புக்கோவைகளாக அமைந்துள்ளவை *விகிதமுறு கோவைகள்* என அழைக்கப்படுகின்றன. ஆனால் அவை பல்லுறுப்புக்கோவைகள் அல்ல.  
எனினும் ஒரு பூச்சியமற்ற எண்ணால் ஒரு பல்லுறுப்புக்கோவை வகுக்கப்படும்போது கிடைப்பது ஒரு பல்லுறுப்புக்கோவையே.  
எடுத்துக்காட்டு:
:<math>\frac{x^3}{12}</math>  
இதனை <math>\tfrac{1}{12}x^3</math> என எழுதலாம் என்பதாலும் <math>\tfrac{1}{12}</math> ஒரு மாறிலி என்பதாலும் எடுத்துக்காட்டாகத் தரப்பட்ட கோவையை ஒரு பல்லுறுப்புக்கோவையின் உறுப்பாகவோ அல்லது பல்லுறுப்புக்கோவையாகவோ கருதலாம். ஒரு உறுப்பாகக் கருதும்போது அவ்வுறுப்பின் கெழு <math>\tfrac{1}{12}</math>.  
- <math>(2+3i)x^3</math>; என்ற கோவையில் இரு உறுப்புகள் உள்ளதுபோலத் தோன்றினாலும் அது ஒரேயொரு உறுப்புத்தான். ஏனென்றால் 2&nbsp;+&nbsp;3*i* என்பது முழுமையாக ஒரு கலப்பெண்ணையே குறிக்கும்.
- <math> {1 \over x^2 + 1} \,</math> என்பது பல்லுறுப்புக்கோவையாலான வகுத்தலைக் கொண்டுள்ளதால் பல்லுறுப்புக்கோவையல்ல, ஒரு விகிதமுறு கோவை.
- <math>( 5 + y ) ^ x ,\,</math> என்பதன் அடுக்கில் மாறி உள்ளமையால் இதுவும் ஒரு பல்லுறுப்புக்கோவை ஆகாது.
- கழித்தலை எதிரெண் கூட்டலாகவும் இயல் எண்களில் அடுக்கேற்றத்தை மீள்பெருக்கலாகவும் கருதலாம் என்பதால் கூட்டல் மற்றும் பெருக்கல் ஆகிய இரு செயல்களை மட்டுமே கொண்டு மாறிகள் மற்றும் மாறிலிகளை இணைத்து ஒரு பல்லுறுப்புக்கோவையை உருவாக்க முடியும்.
# பல்லுறுப்புக்கோவை

## கண்ணோட்டம்

### பல்லுறுப்புக்கோவைச் சார்புகள்

பல்லுறுப்புக்கோவையின் மதிப்பைக் கணிப்பதன் மூலம் அப்பல்லுறுப்புக்கோவையை ஒரு சார்பாகக் கருதலாம். ஒருமாறி கொண்ட சார்பு *ƒ* பின்வரும் கூற்றை நிறைவு செய்தால் அது ஒரு பல்லுறுப்புக்கோவைச் சார்பு எனப்படும்.  
: <math> f(x) = a_n x^n + a_{n-1} x^{n-1} + \cdots + a_2 x^2 + a_1 x + a_0 \, </math>
- *x* - ஏதேனும் ஒரு மாறி;
- *n* -ஒரு எதிரெண்ணில்லா முழு எண்;
- *a*<sub>0</sub>, *a*<sub>1</sub>,*a*<sub>2</sub>, …, *a<sub>n</sub>* -மாறிலி எண்கெழுக்கள்.  
எடுத்துக்காட்டு:
:<math>f\colon\mathbb{R} \rightarrow \mathbb{R},</math> எனில்:  
- ஒருமாறியில் அமைந்த பல்லுறுப்புக்கோவைச் சார்பு:  
:<math> f(x) = x^3 - x\,</math>  
- இருமாறிகளில் அமைந்த பல்லுறுப்புகோவைச் சார்பு:  
:<math>f(x,y)= 2x^3+4x^2y+xy^5+y^2-7.\,</math>
# பல்லுறுப்புக்கோவை

## கண்ணோட்டம்

### பல்லுறுப்புக்கோவைச் சமன்பாடுகள்

ஒரு பல்லுறுப்புக்கோவைச் சமன்பாட்டில் இரு பல்லுறுப்புக்கோவைகள் சமப்படுத்தப்படுகின்றன. இச்சமன்பாடுகள் இயற்கணிதச் சமன்பாடுகள் எனவும் அழைக்கப்படுகின்றன.  
எடுத்துக்காட்டு:  
: <math> 3x^2 + 4x -5 = 0 \,</math> இது ஒரு பல்லுறுப்புக்கோவைச் சமன்பாடு.  
ஒருமாறியில் அமைந்த பல்லுறுப்புக்கோவைச் சமன்பாட்டின் இருபுறமுமுள்ள பல்லுறுப்புக்கோவைகள் இரண்டையும் ஒருங்கே நிறைவு செய்யும் மாறியின் மதிப்புகள் அச்சமன்பாட்டின் *தீர்வுகள்* எனவும் அம்மதிப்புகளைக் காணும் முறை சமன்பாட்டின் *தீர்வு காணல்* எனவும் அழைக்கப்படுகின்றன. ஒரு சமன்பாட்டிற்கு ஒன்றுக்கு மேற்பட்ட தீர்வுகள் இருக்கலாம்.
# பல்லுறுப்புக்கோவை

## அடிப்படைப் பண்புகள்

- இரு பல்லுறுப்புக்கோவைகளின் கூடுதல் ஒரு பல்லுறுப்புக்கோவை.
- இரு பல்லுறுப்புக்கோவைகளின் பெருக்கற்பலன் ஒரு பல்லுறுப்புக்கோவை.
- இரு பல்லுறுப்புக்கோவைச் சார்புகளின் தொகுப்பு ஒரு பல்லுறுப்புக்கோவை. முதல் பல்லுறுப்புக்கோவையின் மாறிக்குப் பதில் இரண்டாவது பல்லுறுப்புக்கோவையைப் பிரதியிடுவதன் மூலம் இப்புது பல்லுறுப்புக்கோவை கிடைக்கிறது.
- *a*<sub>n</sub>*x*<sup>n</sup> + *a*<sub>n-1</sub>*x*<sup>n-1</sup> + … + *a*<sub>2</sub>*x*<sup>2</sup> + *a*<sub>1</sub>*x* + *a*<sub>0</sub> என்ற பல்லுறுப்புக்கோவையின் வகைக்கெழு:  
:n*a*<sub>n</sub>*x*<sup>n-1</sup> + (n-1)*a*<sub>n-1</sub>*x*<sup>n-2</sup> + … + 2*a*<sub>2</sub>*x* + *a*<sub>1</sub>.
# பல்லுறுப்புக்கோவை

## வரைபடங்கள்

ஒருமாறியில் அமைந்த பல்லுறுப்புக்கோவைகளை வரைபடங்கள் மூலமாகக் குறிக்கலாம்.
- பூச்சியப் பல்லுறுப்புக்கோவை:
::*f*(*x*) = 0 -ன் வரைபடம் *x* -அச்சு.  
- பல்லுறுப்புக்கோவையின் படி 0 :
::*f*(*x*) = *a*<sub>0</sub> (*a*<sub>0</sub> ≠ 0) -ன் வரைபடம் ஒரு கிடைக்கோடு. அக்கோட்டின் *y*-வெட்டுத்துண்டு *a*<sub>0</sub>  
- பல்லுறுப்புக்கோவையின் படி 1 (நேரியல் சார்பு):
::*f*(*x*) = *a*<sub>0</sub> + *a*<sub>1</sub>*x* (*a*<sub>1</sub> ≠ 0) -ன் வரைபடம் ஒரு சாய்ந்த கோடு. இக்கோட்டின் *y*-வெட்டுத்துண்டு *a*<sub>0</sub> மற்றும் சாய்வு *a*<sub>1</sub>.  
- பல்லுறுப்புக்கோவையின் படி 2 :
::*f*(*x*) = *a*<sub>0</sub> + *a*<sub>1</sub>*x* + *a*<sub>2</sub>*x*<sup>2</sup> (*a*<sub>2</sub> ≠ 0) -ன் வரைபடம் ஒரு பரவளையம்.  
- பல்லுறுப்புக்கோவையின் படி 3 :
::*f*(*x*) = *a*<sub>0</sub> + *a*<sub>1</sub>*x* + *a*<sub>2</sub>*x*<sup>2</sup>, + *a*<sub>3</sub>*x*<sup>3</sup> (*a*<sub>3</sub> ≠ 0) -ன் வரைபடம் ஒரு முப்படி வளைவரை.  
- பல்லுறுப்புக்கோவையின் படி 2 அல்லது 2 க்கும் மேற்பட்டது:
::*f*(*x*) = *a*<sub>0</sub> + *a*<sub>1</sub>*x* + *a*<sub>2</sub>*x*<sup>2</sup> + … + *a*<sub>*n*</sub>*x*<sup>*n*</sup> (*a*<sub>*n*</sub> ≠ 0 மற்றும் *n* ≥ 2) -ன் வரைபடம் ஒரு தொடர்ச்சியான, நேரியல் அல்லாத வளைவரை.  
கீழே பல்லுறுப்புக்கோவைச் சார்புகளின் வரைபடங்களின் சில எடுத்துக்காட்டுகள் தரப்பட்டுள்ளன:
# கே. ஏ. தங்கவேலு

**கா. அ. தங்கவேலு** *(K. A. Thangavelu)*(இறப்பு: 28 செப்டம்பர், 1994) 1950 முதல் 1970 வரை தமிழ்த் திரைப்படங்களில் நகைச்சுவை வேடத்தில் நடித்த நடிகராவார். **டணால் தங்கவேலு** என்று பரவலாக அழைக்கப்படுபவர். இவருடைய துணைவியார், எம். சரோஜாவுடன் இணைந்து நடித்த கல்யாண பரிசு திரைப்படம் புகழ்பெற்றது. இவர் சிவாஜி கணேசன் மற்றும் பத்மினியுடன் இணைந்து நடித்த *தில்லானா மோகனாம்பாள்*, இவரை மேலும் புகழ் பெறச் செய்தது.
# கே. ஏ. தங்கவேலு

## இல்வாழ்க்கை

நடிகர் கே. ஏ. தங்கவேலுவும், எம். சரோஜாவும் இணையராக 50 படங்களுக்கு மேல் நடித்த பிறகு, 1958-ஆம் ஆண்டு காதல் திருமணம் புரிந்தனர்.
# கே. ஏ. தங்கவேலு

## நடித்த திரைப்படங்கள்

### 1950 - 1959

1. சிங்காரி (1951)
1. அமரகவி (1952)
1. கலியுகம் (1952)
1. பணம் (1952)
1. திரும்பிப் பார் (1952)
1. அன்பு (1953)
1. பணக்காரி (1953)
1. இல்லற ஜோதி (1954)
1. சுகம் எங்கே (1954)
1. நண்பன் (1954)
1. பணம் படுத்தும் பாடு (1954)
1. பொன்வயல் (1954)
1. போன மச்சான் திரும்பி வந்தான் (1954)
1. விளையாட்டுப் பிள்ளை (1954)
1. வைரமாலை (1954)
1. உலகம் பலவிதம் (1955)
1. எல்லாம் இன்பமயம் (1955)
1. கதாநாயகி (திரைப்படம்) (1955)
1. குலேபகாவலி (1955)
1. கோடீஸ்வரன் (1955)
1. கோமதியின் காதலன் (1955)
1. செல்லப்பிள்ளை (1955)
1. மகேஸ்வரி (1955)
1. மங்கையர் திலகம் (1955)
1. மேதாவிகள் (1955)
1. மிஸ்ஸியம்மா (1955)
1. அலிபாபாவும் நாற்பது திருடர்களும் (1955)
1. ரம்பையின் காதல் (1956) - கதைத் தலைவன்
1. அமரதீபம் (1956)
1. காலம் மாறிப்போச்சு (1956)
1. குடும்பவிளக்கு (1956)
1. நல்ல வீடு (1956)
1. நாக பஞ்சமி (1956)
1. மர்ம வீரன் (1956)
1. மாதர் குல மாணிக்கம் (1956)
1. அலாவுதீனும் அற்புத விளக்கும் (1957)
1. அம்பிகாபதி (1957)
1. எங்கள் வீட்டு மகாலட்சுமி (1957)
1. கற்புக்கரசி (1957)
1. சக்கரவர்த்தி திருமகள் (1957)
1. சௌபாக்கியவதி (1957)
1. நீலமலைத் திருடன் (1957)
1. பக்த மார்க்கண்டேயா (1957)
1. பாக்யவதி (1957)
1. மல்லிகா (1957)
1. மாயா பஜார் (1957)
1. வணங்காமுடி (1957)
1. உத்தம புத்திரன் (1958)
1. கடன் வாங்கி கல்யாணம் (1958)
1. கன்னியின் சபதம் (1958)
1. காத்தவராயன் (1958)
1. செஞ்சுலக்ஷ்மி (1958)
1. நீலாவுக்கு நெறஞ்ச மனசு (1958)
1. மனமுள்ள மறுதாரம் (1958)
1. மாங்கல்ய பாக்கியம் (1958)
1. வஞ்சிக்கோட்டை வாலிபன் (1958)
1. கல்யாண பரிசு (1959)
1. தாய் மகளுக்கு கட்டிய தாலி (1959)
1. நான் சொல்லும் ரகசியம் (1959)
1. மஞ்சள் மகிமை (1959)
# கே. ஏ. தங்கவேலு

## நடித்த திரைப்படங்கள்

### 1960 - 1969

1. அடுத்த வீட்டுப் பெண் (1960)
1. அன்புக்கோர் அண்ணி (1960)
1. இரும்புத்திரை (1960)
1. கடவுளின் குழந்தை (1960)
1. கைதி கண்ணாயிரம் (1960)
1. கைராசி (1960)
1. தங்கம் மனசு தங்கம் (1960)
1. தங்கரத்தினம் (1960)
1. தெய்வப்பிறவி (1960)
1. நான் கண்ட சொர்க்கம் (1960)
1. பாட்டாளியின் வெற்றி (1960)
1. புதிய பாதை (1960)
1. மீண்ட சொர்க்கம் (1960)
1. அரசிளங்குமரி (1961)
1. திருடாதே (1961)
1. பாசமலர் (1961)
1. எங்க வீட்டுப் பெண் (1965)
1. உயிர் மேல் ஆசை (1967)
1. ராஜாத்தி (1967)
1. தில்லானா மோகனாம்பாள் (1968)
1. ஹரிச்சந்திரா (1968)
1. நம் நாடு (1969)
# கே. ஏ. தங்கவேலு

## நடித்த திரைப்படங்கள்

### 1970 - 1979

1. வியட்நாம் வீடு (1970)
1. அருட்பெருஞ்ஜோதி (1971)
1. உறவுகள் என்றும் வாழ்க (1978)
# கே. ஏ. தங்கவேலு

## 1980களில்

1. கோடீஸ்வரன் மகள் (1981)
# தூங்கல் வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**தூங்கல் வண்ணம்** என்பது தூங்கல் ஓசை கொண்ட வஞ்சிப்பா ஓசை கொண்டு கொண்டு நடக்கும்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
**வசையில்புகழ்** **வயங்குவெண்மீன்**
திசைதிரிந்து **தெற்கேகினும்**
</poem>
இந்த ஆசிரியப்பாவில் தடித்த எழுத்தில் காட்டப்பட்டுள்ளவை வஞ்சி-உரிச்சீர்.
# தூங்கல் வண்ணம்

## இவற்றையும் காண்க

- வனப்பு
- வண்ணம்
# உருட்டு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**உருட்டு வண்ணம்** என்பது நாற்சீர்-அடியில் அராகம் தொடுக்கும்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
தாதுறு முறிசெறி தடமல ரிடையிடை
தழலென விரிவன பொழில்.
</poem>
பூந்தாது பொருந்தி செறிந்து கிடக்கும் அகன்ற மலர்களுக்கு இடையிடையே பொழில்-பூக்காடு செந்தழல் போல விரிந்து கிடந்தது. – இது எடுத்துக்காட்டப்பட்டுள்ள பாடலின் பொருள்.
# உருட்டு வண்ணம்

## இவற்றையும் காண்க

- வனப்பு
- வண்ணம்
# முடுகு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**முடுகு வண்ணம்** என்பது நாற்சீரின் மிக்கு வரும் அடி கொண்ட பாடலில் உருட்டு-வண்ணத்தில் வருவது போலவே அராகம் தொடுத்து வருவது.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
;எடுத்துக்காட்டு
:நெறியறி செறிகுறி புரிதிரி பறியா வறிவனை முந்துறீஇ  
அகத்திணைப் பாடல்களில் தலைவன் தலைவியருக்கு உதவி புரியும் வாயிலாக வரும் அறிவர் என்னும் சான்றோர் எப்படிப்பட்டவர் என்பதை விளக்கும் பாடலடிதான் இங்குக் காட்டாகத் தரப்பட்டுள்ளது.  
அறிவன் எனப்படும் சான்றோர் நன்னெறி அறிந்தவர். பிறர் முகத்தில் செறிந்துள்ள குறியைப் புரிந்துகொள்ளக் கூடியவர்கள். நன்னெறியிலிருந்து திரிதலை அறியாதவர்கள். (இவர்களை முன்வைத்துதான் அக்காலத் திருமணங்கள் நடைபெற்றன). – இவை முடுகு-வண்ண அடியில் காணப்படும் பாடலில் சொல்லப்படும் பொருள்.
# முடுகு வண்ணம்

## இவற்றையும் காண்க

- வனப்பு
- வண்ணம்
# கள்வர்

- கள்வர் குடியினர் வேங்கட நாட்டுக் குடிமக்கள், இவர்களின் அரசன் புல்லி
- கள்வர் பெருமகன் தற்போதுள்ள குமரி மாவட்டப் பகுதியில் சங்க காலத்ததில் வாழ்ந்த ஒரு குடியினர் கள்வர். கவுரியர் நன்னாட்டு அரசன்,
- களமர் என்னும் உழவர்.
- களப்பாளர் வயல் களத்தால் வாழும் உழவர் பெருமக்கள்.
# கள்வர் குடியினர்

கள்வர் என்போர் திருவேங்கடமலைப் பகுதியில் சங்க காலத்தில் வாழ்ந்த பழங்குடி மக்கள். இவர்கள் ஆறலை கள்வர் அல்லர். கள்ளுக்காக யானைக்கன்றுகளைப் பிடித்துவந்து கள்ளுக்காக விற்றவர்கள். தலையில் மராம் மரத்துப் பூவைச் சூடிக்கொள்வார்கள். மராம் மரம் நாரோட்டம் உள்ள மரம். அதனைப் பிளந்து நார்க்கயிறாக்கி யானைக் கன்றுகளைப் பிடித்துவரப் பயன்படுத்தினர்.
# மாலைமாற்று

**மாலைமாற்று** அல்லது **இருவழியொக்கும் சொல்** (*Palindrome*) என்பது பின்புறமிருந்துபடித்தாலும் முன்புறம் படித்ததைப்போலவே பொருள் கொண்ட சொல், தொடர் அல்லது இலக்கம் ஆகும்.  
தமிழ் இலக்கியத்தில் ஓவியக் கவி, மிறைக் கவி ஆகிய பிரிவுகளுள் மாலைமாற்று அடங்கும். மாலைமாற்று என்பதற்கான ஆங்கிலச் சொல்லான *Palindrome* என்பது கிரேக்க வேர்ச் சொற்களிலிருந்து பெறப்பட்டு ஆங்கில எழுத்தாளரான பென் சான்சன் என்பவரால் 17ஆம் நூற்றாண்டில் பயன்படுத்தப்பட்டது.
# மாலைமாற்று

## வரலாறு

இது வரையில் கண்டறியப்பட்ட பழைய மாலைமாற்றானது கி. மு. 79ஐச் சேர்ந்த இலத்தீன் சொல்லான *Sator Arepo Tenet Opera Rotas* என்பதாகும்.
# மாலைமாற்று

## வகைகள்

### சொல்

- தமிழ் மொழியில் விகடகவி, திகதி, குடகு, தாத்தா, காக்கா, பாப்பா, மாமா, கைரேகை போன்ற சொற்கள் மாலைமாற்றுகள் ஆகும்.
- ஆங்கிலத்தில் *Civic, Radar, Level, Madam, Malayalam, Pop, Noon, Refer* போன்ற சொற்கள் மாலைமாற்றுகள் ஆகும்..
# மாலைமாற்று

## வகைகள்

### சொல்

#### ஆங்கிலத்தில் நீண்ட மாலை மாற்று

ஆக்சுவோர்டு ஆங்கில அகரமுதலியில் மாலைமாற்றாகவுள்ள நீண்ட சொல் *Tattarrattat* என்பதாகும்.
# மாலைமாற்று

## வகைகள்

### தொடர்கள்

தமிழ் மொழியில்
- *தேரு வருதே*,
- *மாடு சாடுமா*,
- *மோரு தாருமோ*
- *தோடு ஆடுதோ*
- *மேக ராகமே*
- மேள தாளமே
போன்ற தொடர்கள் மாலைமாற்றாக அமைந்துள்ளது.  
ஆங்கிலத்தில்
- *Was it a cat I saw?*,
- *Do gees see God?*,
- *A Toyota's a Toyota*,
- *A nut for a jar of tuna*,
- *Madam, I am Adam*
போன்ற தொடர்கள் மாலைமாற்றுகள் ஆகும்.  
பொதுவாக, மாலைமாற்றுத் தொடர்களில் வரும் இடைவெளிகள், நிறுத்தக்குறிகள், பேரெழுத்து-சிற்றெழுத்து வேறுபாடு போன்றவை கவனிக்கப்படுவதில்லை.
# மாலைமாற்று

## வகைகள்

### பெயர்கள்

ஆங்கிலத்தில் *Anna, Hannah, Ada, Bob, Eve* போன்ற பெயர்கள் மாலைமாற்றுகளாக அமைந்துள்ளன.
# மாலைமாற்று

## வகைகள்

### பாடலில்

#### சம்பந்தர்

திருஞானசம்பந்தமூர்த்தி நாயனாரின் மாலைமாற்றுத் திருப்பதிகத்தில் 10 மாலை மாற்றுத் திருப்பதிகங்களும் ஒரு மாலைமாற்றுத் திருக்கடைக்காப்பும் உள்ளன.  
கீழ்வரும் பாடல் அவற்றுள் ஒன்று.
:யாமாமாநீ யாமாமா யாழீகாமா காணாகா
:காணாகாமா காழீயா மாமாயாநீ மாமாயா
- இந்தப் பாடலைக் கடைசி எழுத்திலிருந்து முதல் எழுத்து வரையில் ஒவ்வொரு எழுத்தாகத் திருப்பி எழுதிப் படித்தாலும் இதே பாடல் வருவதைக் காணலாம்.
- பாடலின் பொருள்
- யாம் ஆமா-யாம் ஆன்மா என்னும் பசு, சீவாத்மா
- நீ ஆம் மாமா-நீ பெரிய ஆன்மா, பரமாத்மா
- யாழ் ஈ காமா-யாழிசை நல்கிய என் ஆசைப் பொருளே
- காணாகா-இப்படியெல்லாம் கண்டு என்னைக் காப்பாற்று
- காணாகா-இப்படியெல்லாம் பிரித்துக் காணாமல் என்னைக் காப்பாற்று
- காழீயா-சீர்காழியானே
- மாமாயா நீ-அம்மை அம்மை ஆம் நீ
- மாமாயா-(இப்படி) பெரிய மாயமானவனே
- இப்படிப் பத்துப் பாடல்கள் உள்ளன.
# மாலைமாற்று

## வகைகள்

### பாடலில்

#### பிறர்

மாதவச்சிவஞானயோகிகள் காஞ்சிப் புராணம், மகாவித்துவான் மீனாட்சிசுந்தரம் பிள்ளை திருநாகைக் காரோணப் புராணம் ஆகிய தமிழ் இலக்கியங்களிலும் மாலைமாற்றுப் பாக்கள் உள்ளன.
# மாலைமாற்று

## வகைகள்

### பாடலில்

#### எளிய பாடல்

:தேரு வருதே மோரு வருமோ
:மோரு வருமோ தேரு வருதே
- இதனைத் திருப்பிப் படித்தாலும் இதே பாடல் வரும்
- பாடலின் பொருள்
- வெயில் கடுமையாக உள்ளது. தேர் வரும்போது நீர் மோர் வருமோ? நீர் மோர் வருகிறது. ஓ! தேரும் வருகிறது. நன்று, நன்று.
# மாலைமாற்று

## வகைகள்

### பாடலில்

#### திரைப்படப் பாடல்

:வினோதன் எனும் தமிழ்த்திரைப்படத்தில் இடம்பெற்ற "மேகராகமே மேளதாளமே தாரா-ராதா!" எனும் நீண்ட திரைப்படப்பாடலும் இந்தியாவின் முதலாவது மாலைமாற்றுத் திரைப்படப் பாடல் ஆகும். இதில் ஒவ்வொரு பதத்தை திருப்பிப்படிக்க முடியும். ஆனால் ஓர் அடியின் கடைசியில் இருந்து திருப்பிப்படிக்க இயலாது. இதனை மதன் கார்க்கி எழுதியதுடன் டி. இமான் இசையமைத்துள்ளார்.
# நிசாப் புயல் (2008)

**நிசாப் புயல்** (*Cyclone Nisha*) என்பது 2008 வட இந்தியப் பெருங்கடற்புயற்காலத்தின்போது ஏற்பட்ட ஒன்பதாவது புயல் ஆகும். அத்துடன் 2008ஆம் ஆண்டு வங்காள விரிகுடாவில் ஏற்பட்ட ஏழாவது புயலாகும். இப்புயல் நவம்பர் 25, 2008இல் தோன்றி, நவம்பர் 29, 2008 வரை நீடித்தது. நிசாப் புயல் இலங்கையிலும் இந்தியாவிலும் குறிப்பிடத்தக்க சேதங்களை ஏற்படுத்தியுள்ளது.
# நிசாப் புயல் (2008)

## பெயரிடல்

இப்புயலுக்கு நிசா என்ற பெயரை வங்காளதேசம் சூட்டியது.
# நிசாப் புயல் (2008)

## சேதங்கள்

### இலங்கை

நவம்பர் 25, 2008இல் வட இலங்கையைத் தாக்கிய நிசாப் புயல் காரணமாக 15 பேர் இறந்தனர். கடும்மழை, வெள்ளப்பெருக்கு என்பவற்றினால் வன்னியில் 60000இற்கும் 70000இற்கும் இடைப்பட்டோரும் யாழ்ப்பாணத்தில் ஏறத்தாழ 20000 பேரும் இடம்பெயர்ந்தனர்.
# நிசாப் புயல் (2008)

## சேதங்கள்

### இந்தியா

தமிழ்நாட்டில் வீசிய நிசாப் புயல் காரணமாக 189 பேர் இறந்தனர். சில இடங்களில் கடும் மழை பொழிந்தது. ஒரத்தநாட்டில் இரண்டு நாட்களில் 990 மில்லி மீட்டர் மழை பொழிவு பதிவானது. இந்தியாவில் 3789 கோடி பெறுமதியான சொத்துகள் சேதமடைந்தன.
# ஜர்ணா தாரா சௌத்ரி

**ஜர்ணா தாரா சௌத்ரி** (*Jharna Dhara Chowdhury*, 15 அக்டோபர் 1938 – 27 சூன் 2019) கிழக்கு வங்காளச் சமூக சேவையாளர். காந்திய வழியில் சமூக மேம்பாட்டிற்காக தன் வாழ்வை முழுமையாக அர்ப்பணித்தவர். சுமார் 25,000 ஏழைக் குடும்பங்களுக்கு வாழ்வாதாரங்களை அமைத்துக் கொடுத்து அவர்களுக்கு வளமான வாழ்வை உறுதி செய்தவர். ஜமன்லால் பஜாஜ் அமைப்பு, 'இந்தியாவிற்கு அப்பாலுள்ள இந்தியரல்லாத சிறந்த காந்தியவாதி' என்ற வகையில் 1998 ஆம் ஆண்டு இவருக்கு விருது வழங்கி சிறப்பித்துள்ளது. 2010 ஆம் ஆண்டு மேற்கு வங்க ஆளுநரால் இந்திய அரசு வழங்கும் *காந்தி புரஸ்கார் விருது* பெற்றவர்.
# ஜர்ணா தாரா சௌத்ரி

## இளமை

1936 ஆம் ஆண்டில் வங்காளத்தில் உள்ள லக்ஷ்மிபூர் அருகே ஓர் கிராமத்தில் ஜர்ணா தாரா சௌத்ரி பிறந்தார். 1946-47 ஆம் ஆண்டுகளில் வெடித்த நவகாளிப் படுகொலையின் போது எழுந்த கலவரங்கள், எட்டு வயதுச் சிறுமியாக இருந்த ஜர்ணா சௌத்ரியின் மனதில் ஆழமான காயங்களை ஏற்படுத்தின. கலவரத்தில் ஜர்ணாவின் பூர்வீக வீடும் கொளுத்தப்பட்டது. எனவே அவர்கள் குடும்பத்தோடு அருகில் உள்ள அஸ்ஸாமிற்கு இடம்பெயர்ந்தார்கள். வங்காளம் இயல்பு நிலைக்குத் திரும்பிய பின்னரே அவர்கள் ஊருக்குத் திரும்பினார்கள்.
# நவகாளிப் படுகொலைகள்

எழுதிய **நவகாளி யாத்திரை** எனும் நூல்]]  
**நவகாளிப் படுகொலைகள்** *(Noakhali genocide or Noakhali Carnage*,(Bengali: নোয়াখালী গণহত্যা) ) என்பது
1946 ஆம் ஆண்டின் பிற்பகுதியில் தனிநாடு வேண்டி முஸ்லீம் லீக் விடுத்த நேரடி செயல்பாடு அறைக்கூவலையடுத்து வங்காளத்தில் கிளர்ந்து எழுந்த வன்முறை ஆகும். ஆங்கிலேய ஆட்சியிலிருந்து இந்தியா விடுதலை பெறுவதற்குச் சரியாக ஓராண்டுக்கு முன்பு 1946 அக்டோபர்-நவம்பரில் இன்றைய வங்காள தேசத்தில் உள்ள சிட்டகாங் மாவட்டத்தில் இந்து–இஸ்லாம் மதத்தினருக்கு இடையே பெரும் வன்முறை வெடித்தது. இந்து மதத்தினர் வாழ்ந்த கிராமங்களில் ஒன்றான நவகாளி மற்றும் திப்பெராவில் கொலை, வல்லுறவு, குடும்பங்களைச் சிதைத்தல்; சொத்துகளைச் சூறையாடுதல், கிராமங்கள் ஒட்டுமொத்தமாக கொளுத்தப்படுதல் போன்ற வன்முறை நிகழ்வுகள் அரங்கேறின. இந்த தாக்குதலில் சரியாக லட்சத்து ஐம்பதாயிரம் இந்துக்களும், கொல்லப்பட்டனர். **இந்த மதவாத போராட்டத்தை அடிப்படையாக வைத்தே அன்றைய அகில இந்திய முஸ்லிம் லீக் தலைவர் முகமது அலி ஜின்னா இஸ்லாமியர்களுக்கு இந்திய பெருநிலத்திலிருந்து பாகிஸ்தானை தனிநாடாக பிரிப்பதற்கான பச்சை விளக்காக இந்த நவகாளி மதவாத போராட்டம் அமைந்தது என கூறப்படுகிறது**. மேலும் இக்கோர சம்பவத்தை கண்டு மிகவும் மனம் வருந்திய மகாத்மா காந்தி அவர்கள் நவகாளியை ஒட்டியுள்ள அறுபது கிராமங்களுக்கு நடை பயணம் மேற்கொண்டு அப்போராட்டத்தில் பாதிக்கப்பட்ட மக்களின் நிலையை கண்டறிந்தார்.அவருடன் எல்லை காந்தி என அழைக்கப்படும் கான் அப்துல் கப்பார் கான் அவர்களும் பயணம் மேற்கொண்டார். இது தான் மகாத்மா காந்தி மேற்கொண்ட **நவகாளி யாத்திரை** எனப்படுகிறது.  
தமிழக எழுத்தாளர் சாவி என்பவர் காந்தியடிகள் மேற்கொண்ட நவகாளி யாத்திரை குறித்த நூல் ஒன்றை, நர்மதா பதிப்பகம் மூலம் வெளியிட்டுள்ளார்.